מונקאטשער הייזער

מונקאטשער הייזער איז א געגנט אין ירושלים אין שכינות צו "בתי ראנד", אויפגעשטעלט דורך דעם מונקאטשער רב, רבי חיים אלעזר שפירא, דער ״מנחת אלעזר״, פאר די עולים פון מונקאטש וואס זענען ארויפגעקומען קיין ארץ ישראל.

אין צענטער פון געגנט שטייט דער "בית המדרש תפארת צבי" אויפן נאמען פונעם דרכי תשובה.

אמאל האט עס געהערט צום מונקאטשער כולל און צו די 10 געגענטן פון צדקת רבי מאיר בעל הנס.

אין  תרצ"ג, האט דער מנחת אלעזר באזוכט די געגענט, ביי זיין איינציגסטן באזוך, ווען ער איז געקומען באזוכן דעם "סבא קדישא" רבי שלמה אליעזר אלפאנדרי וואס האט געלעבט איבער די הונדערט יאר, דאס אלעס איז פארשריבן און געשילדערט אין ספר מסעות ירושלים.